*Не блытаць з Вікімедыя*.
**MediaWiki** (*МедыяВікі*) — свабоднае праграмнае забеспячэнне з адкрытым зыходным кодам для стварэння вэб-сайтаў, якія працуюць па тэхналогіі *вікі*. Выкарыстоўваецца ўсімі раздзеламі Вікіпедыі і іншымі праектамі, якія знаходзяцца пад кіраўніцтвам Фонда Вікімедыя, а таксама мноствам незалежных праектаў. MediaWiki напісана з выкарыстаннем РНР і распаўсюджваецца на ўмовах ліцэнзіі GNU GPL. Для захавання даных магчыма выкарыстанне MySQL, PostgreSQL ці SQLite. Для адлюстравання матэматычных формулаў выкарыстоўваецца камп’ютарная мова TeX.

MediaWiki аптымізавана для эфектыўнай працы з вялікімі праектамі, якія могуць мець тэрабайты кантэнту і сотні тысяч праглядаў у секунду. Паколькі Wikipedia з’яўляецца адным з найбуйнейшых і найбольш наведвальных вэб-сайтаў у свеце, дасягненне маштабаванасці праз некалькі слаёў кэшавання і рэплікацыі базы даных было галоўнай задачай для распрацоўшчыкаў. Яшчэ адным важным аспектам MediaWiki з’яўляецца інтэрнацыяналізацыя: інтэрфейс даступны больш чым на 400 мовах. MediaWiki мае больш за 1000 параметраў канфігурацыі і больш за 1800 пашырэнняў, якія дазваляюць дадаваць або змяняць розныя функцыі.

Праграмнае забеспячэнне MediaWiki мае модульную будову, што без асаблівых цяжкасцей можа мадыфікавацца і паляпшацца з дапамогай пашырэнняў (англ.: extensions), якія дадаюць такія новыя функцыі карыстальнікам, як новыя спецыяльныя старонкі, ці новыя магчымасці непасрэдна на сайце.

Асобы, якія жадаюць стварыць сэрвіс з дапамогай MediaWiki, могуць гэта зрабіць з дапамогай спецыяльных праграм. Магчымасцямі MediaWiki карыстаюцца шматлікія сэрвісы, якія не звязаныя з Вікімедыяй. Часта яны карыстаюцца для стварэння дакументацыі да праектаў з адкрытым зыходным кодам. Існуе магчымасць стварэння ўласных лакальных асяроддзяў вікі.

Гісторыя праграмнага забеспячэння Вікіпедыі
-------------------------------------------

Першапачаткова, з 10 студзеня 2001 г. Вікіпедыя карысталася UseModWiki, напісанага Кліфардам Адамсам (Phase I) ўтварала сістэму з CamelCase. Праз год, у студзені 2002 г. было створана ядро, якое выкарыстоўвала РНР (напісанае Магнусам Манскі) (Phase II), з MySQL як базай звестак і Apache як серверам WWW. У гэтай версіі не выкарыстоўвалася CamelCase. Аднак хутка з’явіліся праблемы, якія практычна блакавалі рэдагаванне пароляў. Лі Даніэл Кокер напісаў праграмнае забеспячэнне і механізм, які цяпер вядомы як MediaWiki (Phase III). Ён распачаў працу ў ліпені 2002 г. Удасканаленнем МедыяВікі займаўся Браян Вібер, які кіруе фондам і ў нашы дні.

20 сакавіка 2005 г. была выдадзена версія 1.4 праграмнага забеспячэння, 5 кастрычніка 2005 г. — версія 1.5, 5 мая 2006 г. — версія 1.6.

Зноскі
------

1. ↑  The mediawiki Open Source Project on Open Hub: Languages Page — 2006. Праверана 14 ліпеня 2018.<a href='https://wikidata.org/wiki/Track:Q124688'></a>
2. ↑  Security and maintenance release: 1.35.12 / 1.39.5 / 1.40.1 — 2023. Праверана 29 верасня 2023.

Спасылкі
--------

* Лагатып Вікісховішча На Вікісховішчы ёсць медыяфайлы па тэме MediaWiki
* Афіцыйная старонка МедыяВікі

| ⛭Праекты «Фонду Вікімедыя» |
| --- |
| Праекты | Вікіпедыя • Вікіслоўнік • Вікікнігі • Вікіцытатнік • Віківандроўкі • Вікікрыніцы • Вікісховішча • Віківіды • Вікінавіны • Віківерсітэт • Вікіданыя  | Лагатып «Фонду Вікімедыя» |
| Заснавальнікі | Джымі Вэйлз • Лары Сэнгер |
|  |

| ⛭Вікіпедыя |
| --- |
| Галоўныя артыкулы | 
* Гісторыя Вікіпедыі
* Фонд Вікімедыя
* Вікіманія
* MediaWiki
* Вікі-рэзідэнт
* Верагоднасць Вікіпедыі
* Выдалізм і інклюзіянізм
* Вандалізм у Вікіпедыі
* Вайна правак
* WikiScanner
* Wikipedia App
* Wikipedia Zero
* Вікі-марафон
* Вікіслоўнік

 |
| Людзі | 
* Джымі Вэйлз
* Лары Сэнгер
* Магнус Манске
* Фларанс Нібар-Дэвуар
* Анджэла Бізлі
* Сью Гарднер
* Лайла Трэцікаў
* Джасцін Нэп
* *вікіпедысты года*

 |
| Падзеі | 
* Блакаванне Вікіпедыі ў КНР
* Редагаванне Вікіпедыі супрацоўнікамі Кангрэса ЗША
* Скандал з Essjay
* Інцыдэнт з біяграфіяй Джона Сайгенталера
* Падвойнае забойства і самагубства Крыса Бенуа
* Генрык Батута
* Царква саенталогіі і Вікіпедыя
* Internet Watch Foundation і Вікіпедыя
* Ісціна ў лічбах: Расказ пра Вікіпедыю
* Пратэсты супраць SOPA і PIPA
* Забастоўка рускай Вікіпедыі
* Помнік Вікіпедыі
* Блакаванне Вікіпедыі ў Расіі
* Блакаванне Вікіпедыі ў Турцыі

 |